যদি আপনি কোন নিবন্ধে ধ্বংসপ্রবণতা লক্ষ্য করেন তাহলে এটি রোধের সবচেয়ে সহজ উপায় হলো ধ্বংসপ্রবণ সম্পাদনাটি বাতিল করা। কিন্তু সাবধান থাকবেন! মাঝে মাঝে ধ্বংসপ্রবণ সম্পাদনাটি পূর্বের অথবা পরের অন্যান্য ব্যবহারকারীর সম্পাদনার সাথে একীভূত হয়ে যেতে পারে। তখন আপনি ধ্বংসপ্রবণ সম্পাদনাটি খুঁজে নাও পেতে পারেন। সেক্ষেত্রে আপনাকে নিবন্ধের ইতিহাস অংশে যেতে হবে পূর্বের পরিচ্ছন্ন সম্পাদনাটি খোঁজে বের করতে। সেখানে আপনি বিভিন্ন ব্যবহারকারীর সম্পাদনা দেখতে পাবেন। মাঝে মাঝে বট ধ্বংসপ্রবণতা রোধে কাজ করে থাকে কিন্তু দূর্ঘটনাবশত অনেক সময় ধ্বংসপ্রবণতা বাতিল করতে গিয়ে পরিচ্ছন্ন অংশটিও বাতিল হয়ে যায়। আপনি যদি ধ্বংসপ্রবণ সম্পাদনাটি খুঁজে বের করতে না পারেন সেক্ষেত্রে নিবন্ধের আলাপ পাতায় আপনার সর্ব্বোচ অনুমিত অংশটি চিহ্নিত করে একটি বার্তা রাখতে পারেন যাতে পরবর্তীতে নিবন্ধটি সম্পর্কে পরিচিত কেউ ধ্বংসপ্রবণ সম্পাদনাটি বাতিল করতে পারে অথবা আপনি ধ্বংসপ্রবণতা দূর করার জন্য ম্যানুয়ালি নিবন্ধ থেকে ধ্বংসপ্রবণ লেখা বাতিল করতে পারেন।